**Набиране на предложения за лого за годишнините в българо-японските отношения през 2019 г.**

**Условия за кандидатстване:**

1. Право на участие: Български или японски граждани, без ограничения по отношение на възраст и местоживеене;
2. Краен срок: 15 август 2018 г.
3. Предложенията да се изпращат само по електронна поща на двата посочени адреса:

Министерство на външните работи на България, дирекция „Азия, Австралия и Океания“: bulgariajapan2019@mfa.bg; Министерство на външните работи на Япония, Бюро по Европейски въпроси, отдел „Централна и Източна Европа“: japanbulgaria2019@mofa.go.jp;

1. Участниците предоставят дизайна на лого за безвъзмездно ползване за събития и инициативи в рамките на българо-японските годишнини през 2019 г. Не се предвижда заплащане или друго възнаграждение за избрания дизайн.
2. Начин на одобрение и подбор: Логото ще бъде избрано и одобрено от Съвместния изпълнителен комитет по въпросите на трите юбилея, съставен от представители от МВнР на България и Япония.
3. Обявяване на резултатите: Резултатите ще бъдат обявени на уебстраниците на МВнР и посолствата на двете страни.

**Начин на кандидатстване:**

1. Предложенията за дизайн на лого се изпращат само по електронна поща заедно със следната информация: име, националност и месторабота или учебно заведение; кратко пояснение за дизайна. Предложения по пощата няма да се приемат. В графа „относно“ на имейлите следва да бъде посочено „За конкурса за лого за трите юбилейни годишнини“.
2. Дигиталните данни на всеки предложен дизайн трябва да бъдат до 3 Мегабайта /МВ/, с резолюция над 300 dpi и формат на файла /JPEG,PDF,EPS/. Разпечатката трябва да съответства на размер А4. Възможно е да се изиска преформатиране на предложения дизайн.
3. Разяснението на дизайна не трябва да надхвърля 100 думи. Не включвайте разяснението в текста на самия имейл, а като приложен файл към него. Текстът на разяснението ще бъде публично оповестен при обявяването на най-добрия дизайн.
4. Изпратете цветна версия /без ограничение в броя на използваните цветове и тяхната градация/ заедно с черно-бяла версия.
5. Всеки участник може да изпрати повече от един дизайн.
6. Изпратеното предложение на дизайна и материалите не подлежат на връщане.

**Да се обърне внимание на следното:**

1. Моля, уверете се, че направеното предложение за дизайн не е публикувано в страната и в чужбина и че няма опасност от нарушаване на авторски права, правата върху търговска марка, или други права на трети лица.
2. Предложенията, които противоречат на обществения ред, морал и закони, които съдържат клевети или нарушават авторските права и правата на трети лица, няма да бъдат предмет на оценяване от журито. Дори след първоначално одобрение, ако се окаже, че тези условия са нарушени, одобрението се оттегля.
3. Всички права, свързани с предложения дизайн и всички авторски права върху приетото лого принадлежат на МВнР на България и на Япония. Кандидатите няма да могат да упражняват авторски морални права върху прието предложение за дизайн. Преработка и изменение на дизайна няма да се извършват освен за коригиране на размера, преобразуване в черно-бяла версия, превод на японски, английски или български език.
4. При неверни данни в описанието на формуляра за кандидатстване, одобрението може да бъде оттеглено.
5. Одобреният дизайн ще бъде използван за дейности и събития, свързани с трите юбилейни годишнини, които са одобрени от съвместния изпълнителен комитет към МВнР на България и Япония.
6. Всички лични данни на кандидатите, като име, месторабота и др., няма да бъдат предоставени или оповестявани на трети лица без тяхно знание и разрешение.
7. Няма да бъде предоставяна информация относно причините за неодобрение на дадено предложение за лого или за процеса на подбор. Резултатите ще бъдат обявени на уебстраниците на МВнР и посолствата на България и Япония.

За въпроси можете да се обръщате към Министерствата на външните работи на България и Япония на следните електрони адреси: japanbulgaria2019@mofa.go.jp и bulgariajapan2019@mfa.bg.